NaiveNeuron/SloPal huggingface dataset:
Glváč, Martin, podpredseda NR SR (2019-09-19):
Pán poslanec Lukáč.
Pellegrini, Peter, predseda NR SR (2015-11-11):
Ďakujem veľmi pekne. Otváram rozpravu o tomto bode. Konštatujem, že som nedostal žiadnu písomnú prihlášku do rozpravy. Pýtam sa, či sa niekto do rozpravy hlási ústne. Končím možnosť prihlásiť sa do rozpravy ústne. Pani poslankyňa Mezenská, nech sa páči.
Kolíková, Mária, poslankyňa NR SR (2024-05-22):
Ďakujem veľmi pekne za faktické poznámky. Ja si myslím, že máme tí, čo tu sme, určite aj teraz v pléne máme zhodu, že toto je vážna téma a že by bolo dobré, keby sme sa aspoň vzájomne počúvali, že aspoň by sme vzájomne cítili a vnímali, že vzájomne si vypočujeme tie argumenty, ktoré tu voči sebe máme, a potom je absolútne legitímne, že koaličná väčšina má väčšinu, tak si prijme takú právnu úpravu, ktorú považuje ona za najlepšiu a za správnu, ale keď sa to naozaj ani nejaví, že tie argumenty sú vypočuté, tak to sa dá potom ťažko nazvať nejakou slušnou politickou kultúrou a súvisí s tým, samozrejme, aj to ako predkladateľ reaguje, resp. nereaguje, resp. má správanie, ktorým fakticky ignoruje toho, kto práve má svoje vystúpenie a, nebodaj, ešte ak predsedajúci svojím rozhovorom s ministrom vyrušuje toho, ktorý má vlastne to vyjadrenie. Takže ja som si dovolila len na to upozorniť, že toto považujem za dôležitú právnu úpravu, ktorá sa teraz predkladá, a je v osobitnom režime a o to viac by bolo dobré, aby to bolo vzájomne cítiť a vidieť, že proste k sebe máme rešpekt, len to som si dovolila k tomu povedať. Ďakujem pekne.
Pročko, Jozef, poslanec NR SR (2021-03-19):
Ďakujem pekne. Začali ste kauzami, pán Blanár, no tak vám i niečo pripomeniem. Za Blanára sa malo prešafáriť 1,5 milióna, Blanár nakúpil predražené nákupy, Blanár zarobí na pozemkoch pri Bratislave. Chatu Blanára stavala firma, ktorá dostala milióny od Žilinskej župy, za podozrivú cenu. Za predražené CT odsúdili úradníka na sedem rokov a náhradu škôd 522-tisíc, to ste len vy sám. Keby som tamto z tých Alibabových zlodejov mal si vypísať, tak to tu budeme sedieť do rána. Rozprávate, že nefunguje parlament. No ako môže fungovať parlament, keď pozrite sa, fašisti tu nie sú, odídenci, nový hlas fašistov sem pošle uvrešťaného vrešťana, ktorý sem si sadne a nič iné nerobí, len vreští, ale keď sú iné zákony, tak tu nie je. A keď tu, keď odídete stadiaľto dnes vy, ale teda nie ty, ale keď prejde toto vaše, tento váš afektovaný výstup, tak ani jeden tamto z tých komunistických zlodejov tu nebude, nikto, všetci pôjdete preč. No tak tu seďte. Takáč tu rozpráva o tom, že, že tu ne... že nemá šancu sa dostať, no ale veď tu nikdy nesedí ten Takáč... (Prerušenie vystúpenia predsedajúcim.)
Kollár, Boris, predseda NR SR (2020-09-22):
Pán poslanec Vetrák.
Kollár, Jozef, poslanec NR SR (2014-11-25):
Návrh finančného uzatvorenia privatizácie Slovenských elektrární.
Kuriak, Milan, poslanec NR SR (2023-03-30):
A ja z toho, na čo ste sa sťažovali, vytknem, ako, ako všetko samosprávy museli robiť. Tak vytknem len dve veci. Napríklad čo sa týka testovania. Ja v mojom okolí, čo poznám, tí starostovia, ktorí sa najviac sťažovali, že ako museli testovať, keď to bolo zo začiatku povinné, a potom, potom mnohé samosprávy, ktoré pokračovali v testovaní, veľmi slušne si na tom zarobili. Mali síce iba, myslím, ak si dobre pamätám, päť eur za jedného otestovaného, ale ktorí si našli v tom systém, tak nakoniec, poznám, poznám starostov, ktorí povedali, ako si pomôžeme za tie peniaze, takže vy namiesto toho, že sa sťažujete, neviem, či ste testovali, alebo nie, ale mohli ste. Druhá vec, utečenci. Pomáhali sme Ukrajine – a zase samosprávy. A prečo ste nepovedali aj B, určite ste zachytili čerstvú informáciu, koľko samosprávy dostanú teraz, aké obrovské peniaze dostanú samosprávy, ktoré pomáhali, naozaj skutočne pomáhali, ktoré boli zaregistrované na ministerstve vnútra... (Prerušenie vystúpenia časomerom.)
Viskupič, Marián, poslanec NR SR (2020-09-16):
Len technicky, hlasovať budeme zajtra o 17.00.
Šimečka, Michal, podpredseda NR SR (2023-12-19):
Ďakujem veľmi pekne. Kolegovia, kolegyne, bol som požiadaný aj našimi kolegami z technického úseku, ale aj z réžie, aby som vyhlásil prestávku cez polnoc na 15 minút alebo 17 minút do 00.10 h, aby sa stihli aj tie vaše zariadenia prenastaviť, resetovať, čiže nezľaknite sa, keď vás teraz všetkých odpojí automaticky, ale potom sa budete môcť znovu prihlásiť. A rovnako tento časový úsek potrebujú aj naši kolegovia v réžii. Takže prestávka do 00.10 h. Ďakujem pekne. (Prerušenie rokovania o 23.54 hodine.) (Pokračovanie rokovania 20. decembra 2023 o 00.10 hodine.)
Matejičková, Zuzana, poslankyňa NR SR (2023-12-22):
Veľmi pekne ďakujem za slovo, pán predseda. V rozprave vystúpili piati poslanci, pričom poslankyňa Stohlová podala pozmeňujúci a doplňujúci návrh a pani poslankyňa Remišová a pán poslanec Krátky podali procedurálny návrh. Pán predseda, dajte, prosím, najprv hlasovať o návrhu pani poslankyne Remišovej a pána poslanca Krátkeho vrátiť návrh zákona jeho navrhovateľovi na dopracovanie.
Ďurica, Ondrej, poslanec NR SR (2020-06-09):
Ďakujem za slovo, pán predsedajúci. Pán kolega Gyimesi, my už sme minulý týždeň pochopili, že ste normálny, normálny človek, ktorý jednoducho je rozhľadený a vníma veci objektívne, pri rôznych situáciách ste nám to dali jasne najavo, takže ma neprekvapuje toto vaše priznanie, resp. to vaše vyjadrenie na túto tému, na tento návrh zákona. Mne Milan Mazurek zobral veľa myšlienok, ale tá jedna je podstatná. My ako opozičná strana sme často označovaní rôznymi prívlastkami, ale jednu vec nám v súvislosti s tým, čo ste povedali, nemôžete uprieť. Ľudová strana Naše Slovensko je strana slobodných poslancov, ktorí môžu slobodne uvažovať a môžu slobodne hlasovať. A ja skutočne, nemyslím to teraz ironicky, je mi ľúto poslancov súčasnej koalície, ktorí toto právo stratili, pretože vy ste stratili slobodu. Ďakujem pekne.
Kresák, Peter, poslanec NR SR (2017-02-10):
Ďakujem pekne, pán predsedajúci. Ja tiež iba veľmi krátko, ale mám potrebu vyjadriť to, že aj keď sme svedkami často v tomto parlamente diskusie, ktorá nie je hodna možno Národnej rady Slovenskej republiky, žiaľ, aj včera to asi tak troška bolo, sme svedkami aj toho, že dialóg medzi opozíciou a vlastne koalíciou môže byť konštruktívny a môže byť vedený v prospech veci. Návrh pána kolegu Beblavého, ktorý vlastne si osvojila aj predkladateľka, tak má svoje ratio. Samozrejme, koalícia ho schválila, nebola to politická otázka. Oceňujem ten prístup a som veľmi rád, že v Národnej rade dochádza aj teda vlastne k symbióze, keď sa jedná o vec v prospech Slovenskej republiky. Ďakujem pekne.
Klus, Martin, poslanec NR SR (2019-05-14):
Dobre, ďakujem pekne za faktické poznámky kolegom. Pán predseda Blaha, ja som v šoku, keď označíte výbor pre európske záležitosti a rokovacie miesto, kde sa teraz stretávame, za svoju miestnosť. To by som si aj z pozície podpredsedu vyprosil a ja budem určite žiadať o oficiálne vysvetlenie, že prečo sa takto stalo. Keď hovoríte o tom, že tu je nejaká lživá alebo iná propagandistická mimovládka, ako ste to označili, tak pre vašu pozornosť, asi ste si neprečítali tú pozvánku dostatočne dôsledne, je tam jeden vystupujúci z tejto lživej a neviem ešte akej mimovládky podľa vás, ale potom tam máme kolegu z ministerstva zahraničných vecí a európskych záležitostí a z Úradu vlády Slovenskej republiky. To znamená, z inštitúcií, ktoré sú súčasťou momentálne, alebo pod vedením vašej vládnej koalície. Takže, prosím, čítajte s porozumením aspoň pozvánky, keď už nič iné. A skutočne ak takto mienite pristupovať ku konštruktívnej diskusii, po ktorej tu veľmi voláte, alebo že sa tu potom nedá niečo vyvetrať, tak to potom svedčí o tom, akým spôsobom uvažujete a akým spôsobom potom aj vediete výbor pre európske záležitosti, čo mi je úprimne ľúto, lebo aj o tom sme tu dnes mali rokovať. A ak vy nerozlišujete medzi tým, keď sa niekto pokloní, hoc aj ruským vojakom, našim osloboditeľom, a potom sa niekto klania človeku, ktorý proti nám vedie hybridnú vojnu, tak to mi je vás ešte viacej ľúto. Lebo o tom ten rozdiel bol, o ktorom som hovoril ja. A keď už spomínate tých osloboditeľov a Červenú armádu, skúste trošku doštudovať históriu, ako to bolo napríklad s osloboditeľmi, ktorí nechali do tla vyhorieť Varšavu a nechali tam Nemcov vraždiť našich slovanských bratov Poliakov, keď sa postavili v najväčšom povstaní druhej svetovej vojny. A potom sa môžme baviť o tom, ako to s tým oslobodzovaním a potom s totalitou, kto... (Prerušenie vystúpenia časomerom.)
Kočiš, Eduard, poslanec NR SR (2021-09-21):
Veľmi pekne ďakujem za slovo, pán predsedajúci. Pán predseda Kollár, naozaj ďakujem za korektné vystúpenie k tomuto predkladanému návrhu zákona. Aj ja ako naozaj vášnivý cyklista pre túto tému som ochotný, dá sa povedať, že obetovať čokoľvek. A v tejto situácii by bolo naozaj ideálne a najrozumnejšie, ak by sme sa naozaj úplne odosobnili alebo úplne nejakým spôsobom dištancovali od nejakej koaličnej zmluvy alebo nejakých mimopolitických dohôd. Ak kolegyňa Tabák na tejto problematike pracuje naozaj dlhodobo a má to nejakým spôsobom sprecizované, je jednoduché riešenie. Dajte pozmeňujúci návrh zákona k tomuto predkladanému bodu a myslím si, že nájdeme konsenzus, a myslím si, že naprieč celým politickým spektrom tento návrh zákona musí prejsť, pretože túto tému, vážené kolegyne, vážení kolegovia, nesmieme brať ako tému politickú, ale ide naozaj o tému, ktorá je v prospech občanov Slovenskej republiky, a tak, ako je chránený chodec, tak by mal byť chránený aj cyklista. A týmto spôsobom, takýmto podobným návrhom zákona, ktorý tuná je, bude alebo možno ešte len príde, dokážeme zachrániť hoci len jeden život v rámci cestnej dopravy a bude to len na prospech veci. Čiže naozaj by som poprosil, ak by sme sa úplne odosobnili od nejakej politickej štruktúry alebo nejakých politických dohôd, alebo politických vystúpení. Naozaj tento zákon je potrebné prijať. A tak, ako pán predseda Kollár povedal, ak to funguje v iných krajinách, ktoré sú nielen v blízkosti hraníc Slovenskej republiky, ale funguje to v krajinách, ktoré sú na západ alebo aj na východ od Slovenska, nemyslím si, aby sme sa tuná naozaj hrali na nejaké politické vytĺkanie bodov, ale skúsme, hovorím, buď pozmeňovákom to spraviť, alebo nejakým iným spôsobom, ale, prosím vás pekne, nečakajme, pretože polroka, aby to nemohlo prísť naspäť do pléna, je naozaj veľmi dlhá doba.
Přidal, Alojz, poslanec NR SR (2013-05-14):
Pán kolega Galis, ja som nebol rozhodnutý, ako budem hlasovať, ale toto vaše vystúpenia ma naozaj presvedčilo. Ja si myslím, že naozaj máte pravdu a treba podporovať teda tých mladých športovcov. A oceňujem to. Takže môžem vám sľúbiť, že zahlasujem za tento návrh. Naozaj verím, že podporíte aj mladých futbalistov Spartaka Trnava, ktorí sú vám iste sympatickí a... No ďakujem. (Hlasy z pléna.)
Jarjabek, Dušan, poslanec NR SR (2015-07-01):
Ďakujem veľmi pekne. Chcem poďakovať všetkým za faktické poznámky, ktorí komentovali moje vystúpenie, len by som chcel skonštatovať, že ako blbo táto debata politicky začala, tak ona skvele profesijne bude končiť, lebo ešte nás čaká pán spravodajca a pán minister, ktorí budú určite hodnotiť túto debatu. Ešte raz ďakujem veľmi pekne všetkým za faktické poznámky. No a pánovi Mičovskému chcem povedať toľko, že sľubujem si od toho isté otvorenie skladateľského prostredia a isté otvorenie aj ponuky, ktorá tu doteraz nebola. Vtedy bude viacej Andrašovanov, vtedy bude viacej Suchoňov, vtedy bude viacej Zeljenkov, Kafendov, Ferenczyov, Mikulov a tak ďalej a tak ďalej. Veď bez takejto možnosti, ako nám teraz tento návrh zákona dá, jednoducho títo ľudia nemali by šancu tvoriť preto, lebo nemali by pre koho tvoriť, hej. Je to možnosť. Či to vyjde alebo nevyjde, povieme si o nejaký čas, ale je to možnosť. Ďakujem za pozornosť.
Ďuriš Nicholsonová, Lucia, podpredsedníčka NR SR (2018-05-29):
Pán poslanec Mora.
Osuský, Peter, poslanec NR SR (2013-06-17):
Ďakujem pekne, pani predsedajúca. No, použiť spojenie „strach Ľuba Galka“, keby tam bolo prídavné meno, tak je to absolútne contradictio in adjecto. Ak existuje v slovenskej politike a v tomto parlamente človek, ktorý má proti strachu porobené, tak je to Ľubo Galko. V našej krajine nahrávanie, odpočúvanie i počúvanie prináša vnímavým občanom pozoruhodné zistenia. Zachytí hlasy podobné hlasom, zistíme, kto riadi pravdotvorné bejby, dozvieme sa, koľko deka salámy treba na nasýtenie hladných krkov. Vy, pán minister, hovoríte, že by ste mohli byť mediálnym hrdinom. Má to len jeden háčik. Musel by vám niekto veriť. Okrem vašej parlamentnej kľaky vám verí sotvakto, aj keď klopete do kecpultu ako ďateľ. Máte možno pocit, že ste za vodou, za vašou Čiernou vodou. Ale za 24 minút a 11 sekúnd ste neuviedli jediné vysvetlenie, ktoré by vyvracalo to, kvôli čomu tu sedíme a kvôli čomu nielen, ale aj nad vami visí čierne mračno. Podľa vašich kolegov právnikov je odkrytie zlodejiny dôvodom na potrestanie odkrývajúcich. To je obraz dnešnej slovenskej politickej väčšiny. Ale všetko do času.
Jarjabek, Dušan, poslanec NR SR (2011-09-13):
Pán poslanec Zajac, je fakt, že sú 2 hodiny 43 minút, a teda neviem, že či sa teda celkom kontrolujete a či ste vôbec schopný sa kontrolovať. Naozaj, keď si pozriete toto vystúpenie, tak skutočne správate sa ako zlostný, nenávistný starec. Skutočne to, čo ste tuná predviedli, to naozaj, ja neviem, či sa to dá liečiť, alebo sa to nedá liečiť, alebo proste čo s tým. No ale teda musíme na to reagovať. Okrem toho skutočne si vymýšľate, prispôsobujete si fakty. Proste vy ste klasický lampoidný politický protežant, ktorý to jednoducho zneužíva celé. Vy ste v štáte, ktorý nenávidíte, a v tejto vláde ste stretli svojich spolupáchateľov. To je váš problém. A zrazu vám narástli krídla a zrazu z 2 % vystupujete ako 20-percentná strana. No tak to je totálne pre mňa čosi, čo asi nemá obdobu nie že v tomto parlamente, ale vôbec v Európe. Okrem toho, pán poslanec Zajac, vy ste boli predsa pristihnutý pri absolútnom klamstve v parlamente. Nepamätáte sa na to? Prišli ste a klamali ste v priamom prenose, klamali ste až dovtedy, kým vám z toho vtedy váš kolega Tatár, kým vám nepomohol a jednoducho celú tú vinu zobral na seba, ale rozprávali ste vy. Pamätáte sa? Rok ´98. Vytvárali ste tu hmlu nejakého, rada televízie mala vtedy zasadať, chceli ste tam posielať „bojuvky“ do televízie v Mlynskej doline, proste trapas nad trapas. Vy ste klamali! Všetci sme vám to tuná dokázali, že ste klamali. Jedine poslanec Tatár, váš kolega vtedajší, bol schopný povedať, že teda nielen vy, ale aj on je v tom namočený. Tak prosím vás pekne, klamstvo, demagógia a hanba na vašu hlavu ešte raz.
Zmajkovičová, Renáta, podpredsedníčka NR SR (2013-02-14):
S faktickou poznámkou traja poslanci. Uzatváram možnosť faktických poznámok. Pán poslanec Viskupič.
Bittó Cigániková, Jana, poslankyňa NR SR (2021-09-17):
Pán kolega Urban, mňa ste neprekvapili vôbec, a to preto, lebo ste človek z praxe, ste lekár a prišli ste s presne rovnakými obavami, s akými som prišla za Jankou Žitňanskou ja, keď prišla s týmto návrhom, je to jej iniciatíva. Jej reakcia bola naozaj absolútne zrozumiteľná, požiadavka, vysvetlenie. Konzultovala to na ministerstve zdravotníctva, kde som bola aj ja a dokonca boli aj u nás na výbore. Konzultovala to so školstvom. Vyriešila sa tá obava, ktorú som mala aj ja, že prídeme o zdravotníckych pracovníkov, ktorí sú nevyhnutní a už teraz chýbajú v tých nemocniciach spôsobom, že sa rozšírili, rozšíril rad tých ľudí, ktorí to môžu vykonávať. Na môj vkus málo. Ja teda, Janka, vieš, že ja by som ešte ďalej išla, ale zas musí tam byť aj teda naozaj nejaká, nejaká ochrana tých detí. Vyriešilo sa aj financovanie na ministerstve školstva, vyriešilo sa to, že to nemusí byť povinné, môže to byť dobrovoľné, môže to byť na čiastočný úväzok. Rozumiem, že, rozumiem úplne naozaj tej obave a nedá sa to asi v dvoch minútach vysvetliť presne, aj keď verím, že Janka vysvetlí podrobnejšie veci. Ale ak by ste mali ešte otázky, som si istá, že vám ich pani Žitňanská bez problémov zodpovie. Kľudne príďte na výbor a radi, radi sa o tom porozprávame. Ten návrh, tieto obavy, ktoré máte, už rieši a precizuje do maximálnej možnej miery. Ďakujem.
Bugár, Béla, podpredseda NR SR (2017-09-07):
Podľa § 28 ods. 1 rokovacieho poriadku o slovo sa hlási pán minister Richter. Nech sa páči.
Číž, Miroslav, doterajší podpredseda NR SR (2010-07-08):
Pán poslanec Dušan Čaplovič.
Kollár, Boris, predseda NR SR (2023-02-14):
S ďalšou faktickou pán poslanec Mičovský.
Figeľ, Ján, podpredseda NR SR (2013-10-29):
Ďakujem aj za tento dialóg. Nech sa páči, ďalšou vystupujúcou je Erika Jurinová, na základe rokovacieho poriadku, podpredsedníčka parlamentu.
Hrnčiar, Andrej, podpredseda NR SR (2017-06-16):
Dávam slovo spravodajkyni, ktorú určil navrhnutý gestorský výbor pre zdravotníctvo, poslankyni Zuzane Šebovej.
Nicholsonová, Lucia, podpredsedníčka NR SR (2016-04-26):
Ďakujem veľmi pekne. Pán poslanec Lipšic, ja som veľmi rada, že som počula vystúpenie, ktoré bolo vecné a konštruktívne, lebo ja som v tom ostatnom čase pobadala u niektorých poslaneckých kolegov, ale aj vládnych kolegov, že keď im prídu argumenty alebo protiargumenty na vaše vystúpenie, tak volia takú vašu dehonestáciu a chcú teda všetkým povedať, že u vás naozaj prevyšujú emócie nad tým ratiom. A ja som dnes v priamom prenose videla, aké to je, keď zvíťazia emócie nad tým ratiom, a nebolo to vo vašom vystúpení, ale bolo na pôde ústavnoprávneho výboru, čo je jeden z najdôležitejších výborov v Národnej rade Slovenskej republiky, kde väčšina poslancov jednoducho neschválila program mimoriadne zvolaného výboru, ktorý sa mal zaoberať kauzami DPH. A tak mi je ľúto, že v tomto dôležitom výbore si poslanci zvolili ticho a radšej nepustili ten program. A ja chcem teraz za seba, sama za seba povedať, že ja radšej budem aj v tejto snemovni aj na výboroch počúvať emócie, ako takéto plíživé ticho, ktoré nemá za cieľ nič iné, len kryť zlodejov. Ďakujem.
Jurzyca, Eugen, poslanec NR SR (2018-11-29):
Ďakujem veľmi pekne. Ja sa chcem len tak laicky opýtať, že do koľkých rokov by ten pozmeňujúci návrh platil. Ďakujem.
Kleinert, Dana, poslankyňa NR SR (2024-02-02):
Ďakujem pekne. Ďakujem, pán Krúpa, ono fakt je fascinujúce tento prístup koalície, lebo vlastne ono sa dá pochopiť tá motivácia tých obvinených a obžalovaných, ich advokátov a ja si to tak aj predstavujem, že oni si proste spravili nejakú četovaciu skupinu alebo nejaké mailové vlákno, tam dali excelovskú tabuľku a teraz vlastne stĺpce boli, že kto za čo, že čo mu hrozí, riadky boli že sadzby, a teraz vlastne išli ako keby vyškrtávať jedno po druhom, že teda aby akože vyplnili tú tabuľku a aby každý teda akože dostal, dostal to, čo potrebuje, čiže to takto vyriešili. Tak sa to ako keby napísalo, zvláštny kastlík, zvláštny sheet, v tom Exceli bola tabuľka pre tých, ktorí sa rozhodli napriek tomu, že teda spravili nekalé veci, sa priznať a skúsia žiť čestne, tak to bolo vyžltené, lebo teda na nich sa treba pozrieť aj spätne, lebo teda akože haló, toto si už nikto nebude dovoľovať. A v podstate však Fico, my vieme, že on sa rozhodol, že toto sa mu už nikdy nesmie stať, tento prúser, že teda nemôže si robiť, čo chce a že, ani s tými svojimi kumpánmi, čiže nám je toto jasné, že sme sa dostali do tohto štádia, len ono fascinujúci sú tí prisluhovači, že tu máme ministrov a ministerky, ktorí teda páničkovi urobia všetko, čo ako na očiach vidia. Potom sú to poslanci, poslankyne koalície, však vy s tým budete žiť s týmto, že toto robíte, rozmýšľam nad tou motiváciou vašou, že veď to je akože desivé, že čo to je, stačí trošku moci, alebo že teraz sme tu my, alebo že čo. Veď vy máte zastupovať ľudí tejto krajiny, veď na to ste tu prisahali, na ústavu ste prisahali, ako hovoril minule pán Hargaš, vy ste neprisahali, že na ústavu okrem, akože to ako vy môžte vôbec toto akože brať. Ja tomu že absolútne nerozumiem. Motivácii tých obžalovaných, obvinených rozumiem, ale týmto, vám, prisluhovačom, fakt nie a je to naozaj hanebné, čo robíte. Ďakujem. (Potlesk.)
Sedlák, Justín, poslanec NR SR (2024-06-12):
Pán predsedajúci, keďže sme hlasovali o pozmeňujúcich návrhoch zo spoločnej správy, dajte, prosím, hlasovať o tom, že predložený návrh zákona prerokujeme v treťom čítaní ihneď.
Janiš, Stanislav, poslanec NR SR (2011-07-07):
Ďakujem za slovo, pán predseda. Kolegyne, kolegovia, v rozprave k vládnemu návrhu zákona, ktorý máme pod tlačou 317, vystúpili piati poslanci, traja z nich, pán Šebej, pán Jurčík a pani Rosová, podali pozmeňujúce a doplňujúce návrhy. Kolegyne a kolegovia, pristúpime k hlasovaniu o pozmeňujúcich a doplňujúcich návrhoch zo spoločnej správy. Pán predseda, dajte, prosím, hlasovať o bodoch 1 až 11, 13, 14, 15 spoločne s odporúčaním gestorského výboru schváliť.
Stredák, Anton, poslanec NR SR (2021-02-03):
Ďakujem za slovo. Kolega, vo svojom vystúpení si spomenul viacero bodov, s ktorými sa nevieš v tejto novele zákona stotožniť. Mňa osobne tiež trápi hlavne navrhované vypustenie doterajšieho ustanovenia zákazu nákupu a predaja potravín pod ekonomiky oprávnené náklady. A dôvod je tiež jednoduchý. Ja som bol tiež riaditeľ mäsovýroby a obchodné reťazce nás toľko tlačili s cenou pod nákup, teda náš, naše ekonomické náklady, až nás zlikvidovali. Čiže treba sa nad týmto zamyslieť, aby nedopadli ďalší naši potravinári obdobne, ako sme dopadli my. Rovnako je veľmi diskutabilný a zdá sa mi, že by sme mali nad tým tiež pouvažovať, a to novelizačný bod č. 3, nakoľko niektoré obchodné reťazce združujú stovky malých dedinských predajní a potravín, ako ste už spomínal vo svojom vystúpení, ktoré nemajú skladové priestory, a preto ich reťazce zabezpečujú zo svojich logistických centier a majú s týmito dodávateľmi svoje zmluvy na distribúciu, ktoré sú výhodné aj podľa mňa pre obe strany, a preto sa pýtam, prečo im chceme túto možnosť brať. Ďakujem.
Dostál, Ondrej, poslanec NR SR (2024-02-09):
Pán poslanec Viskupič, upozornil si na to, že ide sa rozdávať z niečoho, čo nemáme, čo tak trochu mení alebo posúva tú pôvodnú paradigmu medzi pravicovou a ľavicovou politikou. Ja som tu už v predchádzajúcej rozprave spomínal, tam sme, myslím, riešili to dotovanie výroby Kofoly, že súčasná vláda prevracia tú slávnu, ten slávny výrok Ronalda Reagana o tom, že ak sa to hýbe, zdaň to, ak sa to stále hýbe, tak zareguluj to a ak sa to prestalo hýbať, tak to začni dotovať. Tak naša vláda začne dotovať, hoci sa to ešte stále hýbe, a potom to ešte bude mimoriadne zdaňovať ako nezdravé sladené nápoje. A tuto je to niečo podobné, lebo kedysi to fungovalo tak, že pravicové vlády umožnili ekonomický rast, umožnili ekonomike fungovať, naakumulovali sa nejaké zdroje, ktoré potom ľavicové vlády prejedali alebo prerozdávali. Len bohužiaľ, a teraz, samozrejme, že to nie je iba pri týchto 13. dôchodkoch, je to už, už dlhodobejšie, nie je to iba na Slovensku, tak aby sa mohlo rozdávať rôznymi formami, tak sa krajina zadlžuje. Čiže nerozdávame z toho, čo už máme, čo už máme naakumulované vďaka dobrému fungovaniu hospodárstva, ale štát rozdáva peniaze, ktoré nemá, respektíve má ich iba fiktívne, lebo musí si na to požičať a bude, bude to potom museť splácať, a teda ide to z jedného vrecka do druhého, nie je to adresné.
Zmajkovičová, Renáta, podpredsedníčka NR SR (2012-05-03):
Procedurálny návrh.
Matovič, Igor, poslanec NR SR (2018-06-20):
Kolegovia, kolegyne, viac poviem v rozprave, do ktorej sa týmto aj ako prvý hlásim, ale ide o vlastne to, čo už bolo povedané, chceme zmeniť spôsob, akým si ľudia môžu vykonávať právo, ktoré im je dané už v druhom článku ústavy, a to je spravovať si veci verejné priamo. Lebo dnes akoby politikom záležalo len na to, aby si mohli spravovať veci verejné nepriamo prostredníctvom svojich volených zástupcov a potom štyri roky nám dajte pokoj, ale právo, ktoré im dáva už druhý článok ústavy, to znamená, právo na referendum, kedy môžu si prostredníctvom úspešného referenda prijať také zmeny, ktoré sa parlamentu nejako nechcú alebo parlament nejako nemôže prijať, tak tu im kladieme príliš veľké prekážky. Takže navrhujeme, aby sa referendum konalo zároveň s inými celoštátnymi voľbami a aby postačovala len účasť 25 % oprávnených voličov, lebo keď uznávame napríklad voľby do Európskeho parlamentu, a v roku 2014 bola účasť 13 % a uznali sme ich a hovoríme, že boli demokratické a rešpektujeme výsledok, mali sme zvolených 13 poslancov Európskeho parlamentu, tak nerozumieme, prečo by sme nemohli akceptovať výsledok, keď príde napríklad 25 % ľudí k referendu, čo je každý štvrtý občan Slovenskej republiky, čo je skoro dvakrát viac ako pri konkrétnych teda tých voľbách do Európskeho parlamentu v roku 2014, ktoré uznávame a nikto nespochybňuje, že by boli nedemokratické alebo rozhodnutie voličov bolo nedemokratické. Ďakujem veľmi pekne.
P. Hrušovský, predseda NR SR: (2003-02-06):
M. Beňová, poslankyňa: Ďakujem veľmi pekne, pán predseda. Chcela by som sa pripojiť k predchádzajúcim kolegom a zároveň by som sa chcela poďakovať súkromnej televízii TA3, že aspoň ona zabezpečí tento prenos.
Vitteková, Anna, poslankyňa NR SR (2013-03-19):
Ďalej, pán predseda, prosím, dajte hlasovať o tom, že Národná rada prideľuje predložený návrh zákona na prerokovanie ústavnoprávnemu výboru, výboru pre obranu a bezpečnosť a výboru pre ľudské práva a národnostné menšiny. Ďalej, že za gestorský výbor určuje ústavnoprávny výbor s tým, že výbory predmetný návrh zákona prerokujú v druhom čítaní do 30 dní a gestorský výbor do 32 dní od prerokovania návrhu zákona v prvom čítaní.
M. Hort, podpredseda NR SR: (2008-02-15):
A teraz dávam slovo spoločnému spravodajcovi z výboru pre hospodársku politiku pánovi poslancovi Petrovi Pelegrinimu, aby informoval Národnú radu o výsledku rokovania výborov o tomto návrhu zákona a aby odôvodnil návrh a stanovisko gestorského výboru, pretože sme v druhom čítaní. Nech sa páči, pán poslanec.
Dobeš, Peter, poslanec NR SR (2021-12-09):
Ďakujem pekne, pán predsedajúci. Vážené pani poslankyne, páni poslanci, dovoľte prečítať zápisnicu o výsledku verejného hlasovania o návrhu na voľbu komisára pre deti, ktoré sa konalo 9. decembra 2021 ako opakovaná voľba. Na verejné hlasovanie o návrhu na voľbu komisára pre deti v opakovanej voľbe bolo vydaných a poslanci si osobne prevzali 135 hlasovacích lístkov, teda na voľbe bolo prítomných 135 poslancov. Po vykonaní hlasovania overovatelia Národnej rady Slovenskej republiky spočítali hlasy a zistili, že vo verejnom hlasovaní v opakovanej voľbe o návrhu na voľbu komisára pre deti 1 z poslancov neodovzdal hlasovací lístok. Zo 134 odovzdaných hlasovacích lístkov bolo 1 neplatný a 133 platných. Podľa platných hlasovacích lístkov overovatelia zistili, že – za Katarínu Hatrákovú: za hlasovalo 67, proti 30, zdržalo sa hlasovania 36, – za Annu Niku: za 49, proti 46, zdržalo sa 38. Na voľbu komisára pre deti je potrebný súhlas nadpolovičnej väčšiny hlasov prítomných poslancov. Overovatelia konštatujú, že vo verejnom hlasovaní v opakovanej voľbe bola za.. nebola za komisára pre deti zvolená žiadna z navrhovaných kandidátov. Overovatelia poverujú svojho člena Petra Dobeša oznámiť výsledok hlasovania Národnej rade Slovenskej republiky. Pán predsedajúci, skončil som.
Zemanová, Anna, poslankyňa NR SR (2021-05-10):
Vážená pani ministerka, veľmi pekne vám ďakujem za pokojné a rozvážne vystúpenie napriek tomu, že návrh SMER-u stojí na vode. Politici SMER-u nerozumejú, že sa dá fungovať aj normálne. Samozrejme, že život prináša aj úskalia a za prešľapy treba platiť. Je ale obzvlášť neprijateľné, ak skúsená strana ako SMER sa uchyľuje k takýmto praktikám a útočí na rodinných príslušníkov. Avšak mne vychádza z toho iba jedno, a síce, že majú strach. Majú strach, že prešľapy ich minulých vlád len z vyčísleným odhadom škôd do 6 mld. eur bude sa preukazovať. To, že strach je oprávnený, vidno, že ich kamoši a kumpáni čelia vážnym trestným stíhaniam a obvinením a to je len začiatok. Ich najväčšie previnenie je ale to, že strana SMER vytvorila systém, kde sa darilo mafii, korupcii a zlyhaniu súdnictva. Máte našu dôveru, aby sme napravili našu spoločnosť, aby sa tu naozaj čestne a spravodlivo a lepšie žilo. (Potlesk.)
Pročko, Jozef, poslanec NR SR (2021-06-24):
Milý kolega, počúvam celý deň – a budem na len teba reagovať –, že keď sa zmení vláda, tak to bude katastrofa a to je to choré, že keď sa zmení vláda, my nastavíme systém dobre, čestný a spravodlivý, a keď opäť príde vláda SMEROHLASU, tak to tu zase bude čistá katastrofa. Toto je resumé celej, celej tejto rozpravy. Toto je to, že keď sa opäť vráti Pellegrini, Fico a celá tá zlodejská banda, tak opäť sa bude na tých úradoch diať, čo sa deje, opäť sa bude korumpovať, opäť na tých životných prostrediach, oddeleniach vedúci budú robiť to isté, čo robia. Čo mi najviac vadí, milý kolega Kremský, že ani jeden fašista v predchádzajúcom volebnom období neupozorňoval na tieto veci, ale zrazu sú z fašistov bojovníci proti zlu. Ale štyri roky pri Ficovi držali pusinku a šúchali nožičkami. Nie všetci úradníci sa boja, nie je to pravda, klamú tu nás smerohláci, ja len tak stručne rýchle prečítam jeden z mnohých, čo mi píšu, píše mi jedna pani, ktorá robí na úrade: „Jožko, držte sa a vyčistite štátnu správu od smeromafie. Počúvam rozpravu a pripomínam mi to rok 1989/90, keď toto isté kričali komunisti, nemôžete nás odvolať z funkcií, nemôžete nám brániť privatizovať, a VPN sa nechala ohlúpnuť pod heslom Nie sme ako oni. Ale oni sa potom smiali, okradli nás neskutočne a stále vládnu eštebáci a boľševici. Držím vám palce a už sa nedajte pod heslom Nie sme ako oni ohlúpnuť.“ Veľmi veľa je poctivých, veľmi poctivých úradníkov, ktorých sa to netýka. Veľmi veľa je naozaj poctivých a slušných zamestnancov vo verejnej správe, ktorí sa nemajú čoho báť, veľmi veľa je poctivých ľudí. Týmto dajme šancu nie smerohlasáckym zabetónovaným posluhovačom. Ďakujem. (Potlesk.)
Grendel, Gábor, podpredseda NR SR (2023-05-05):
Prerušujem rokovanie o tomto bode programu. Nasleduje druhé čítanie o návrhu poslancov Milana Vetráka a Petra Libu na vydanie zákona, ktorým sa mení a dopĺňa zákon č. 50/1976 o územnom plánovaní a stavebnom poriadku (stavebný zákon) v znení neskorších predpisov a ktorým sa menia a dopĺňajú niektoré zákony. Návrh zákona je uverejnený ako tlač 1186, spoločná správa výborov má tlač 1186a. Dávam slovo poslancovi Milanovi Vetrákovi, aby návrh zákona odôvodnil. [Rokovanie o návrhu poslancov Národnej rady Slovenskej republiky Milana Vetráka a Petra Libu na vydanie zákona, ktorým sa mení a dopĺňa zákon č. 50/1976 Zb. o územnom plánovaní a stavebnom poriadku (stavebný zákon) v znení neskorších predpisov a ktorým sa menia a dopĺňajú niektoré zákony , tlač 1186.]
Pellegrini, Peter, predseda NR SR (2024-02-08):
Prezentujme sa a hlasujme o bode 200 druhého pozmeňujúceho návrhu poslanca Galka. (Hlasovanie.) Prítomných 129, za 17, proti 77, zdržalo sa 35. Tento bod sme neschválili.
Mihál, Jozef, poslanec NR SR (2016-09-14):
Ďakujem. Argumenty tu zazneli, sú jasné, zrozumiteľné, ja budem hlasovať za návrh tohto zákona. Rovnako, ako sa vyjadril môj kolega pán Dostál, a rovnako, ako sa vyjadril on, keďže som im nestihol, kvôli tým zmenám, ktoré tu boli, polit..., politbyro..., poslanecké grémium, vystúpiť v rozprave k predloženému predchádzajúcemu zákonu, chcem teda povedať dodatočne, podporím aj návrh zákona na zvýšenie daňového bonusu. A ak to nezaznelo jasne, tak treba pripomenúť, že od roku 2009 sa daňový bonus zvýšil za tých sedem rokov o 10 % dokopy, hej, pričom za posledné tri roky sa nezvýšil ani o jeden jediný cent a nemá sa zvýšiť podľa toho nastavenia v zákone ani pre rok 2017, čiže štyri roky, štyri roky bez jediného centu zvýšenia dostávajú pracujúci rodičia daňový bonus. S tým treba, samozrejme, niečo robiť, a preto som privítal iniciatívu poslankýň, poslancov za, za hnutie OĽANO, aj keď možno môžem mať výhrady k tomu nastaveniu konkrétnemu na konkrétnu sumu, ale o tom sa, samozrejme, dá diskutovať v druhom čítaní. A verím, že aj tento zákon o zvýšení daňového bonusu bude podporený snáď aj časťou koaličných poslancov. Ďakujem.
Pellegrini, Peter, predseda NR SR (2015-12-21):
Ďakujem pekne. Otváram rozpravu. Konštatujem, že som dostal do rozpravy nasledujúce písomné prihlášky: za klub OĽaNO pán poslanec Lipšic, za klub KDH pán poslanec Zajac, potom následne pán poslanec Kaník, pán poslanec Mikloško, pán poslanec Galko, pán poslanec Hlina, Abrhan a Poliačik. Ako prvému dávam slovo pánovi poslancovi Lipšicovi, ktorý vystúpi za klub OĽaNO.
Číž, Miroslav, podpredseda NR SR (2015-12-08):
Poprosím, pán podpredseda, tlmiť emócie.
Demian, Jaroslav, poslanec NR SR (2014-07-11):
Vážený pán predseda, v rozprave k tomuto bodu vystúpil jeden poslanec, pán poslanec Beblavý. Tento ale nepredložil pozmeňujúci návrh k návrhu na uznesenie, preto, pán predseda, dajte, prosím, hlasovať o tom, že Národná rada Slovenskej republiky berie na vedomie správu o výsledku hospodárenia Národnej banky Slovenska za rok 2013.
Žarnay, Oto, poslanec NR SR (2016-12-07):
Ďakujem za slovo. Pani kolegyňa, prípad, ktorý ste spomínali, je určite veľmi tragický a nešťastný, ale nemyslím si, že takýchto prípadov by bolo na Slovensku veľa. Na základe jedného, možno troch prípadov vytvárať takýto bič na učiteľov sa mi zdá nevhodné. Učiteľ nie je štátny zamestnanec, pracuje v rámci plnenia úloh verejnej správy. Nikde vo verejnej správe od svojich zamestnancov nepožadujú odpis z registra trestov. Okrem toho po odpykaní trestu a zahladení trestu sa hľadí na človeka, ako keby nebol odsúdený. Je podstatný rozdiel medzi výpisom a odpisom z registra trestov, pretože v odpise sú uvedené aj zahladené tresty. Už súčasné znenie § 9 ods. 1 zákona 317/2009 je dostatočne prísne, prísny pre preukazovanie bezúhonnosti pre výkon pedagogickej alebo odbornej činnosti. Preto navrhované znenie považujem za diskriminačné pre učiteľov. Neplatí totiž pre iné verejné činnosti, pre iné činnosti vo verejnej správe. Ďakujem.
Danko, Andrej, podpredseda NR SR (2023-12-08):
Pán poslanec Šipoš.
Jurinová, Erika, podpredsedníčka NR SR (2013-02-08):
Ďakujem pekne. To bol posledný ústne prihlásený rečník do rozpravy. Uzatváram týmto všeobecnú rozpravu. A pýtam sa, či sa chce vyjadriť pani navrhovateľka. (Reakcia navrhovateľky.)
Poliačik, Martin, poslanec NR SR (2019-03-28):
Ďakujem veľmi pekne, pani kolegyňa. Ja som rád, že aspoň niekto aj v rámci tej, tej nešťastnej koalície, ktorá práve teraz vládne, niesol tú fakľu, pokiaľ to išlo. Myslím si, že aj to, že ste hájili hodnoty, ktoré ste práve prezentovali, bolo jedným z dôvodov, prečo vás ľudia s mentálnou výbavou pána Danka alebo pána Pašku snažili sa z tej koalície vytlačiť a nakoniec sa im to aj podarilo. Ale som veľmi rád, že zaznelo aj to B, že nič z toho, čo tu práve teraz ten, ten umierajúci kôň tejto koalície kope do vzduchu, nie je naveky, že je možnosť sa vždy vrátiť naspäť, že je možnosť sa vrátiť k tomu, prečo sú takéto medzinárodné dohovory dôležité, a že môžme jedného dňa opustiť ten kŕčovitý zápas o nezmysluplné slovíčka a vrátiť sa naspäť k tomu, čo naozaj dôležité je, lebo v oblasti predchádzania násiliu jednoducho nemáme spravenú domácu úlohu. Stále mnohé ženy na Slovensku trpia v domácnostiach, a keď sa obrátia na autority, či už cirkevné, alebo svetské, tak sa nedostane im žiadnej pomoci, lebo žena má poslúchať, lebo žena má počúvať a plniť svoje poslanie, tichučko doma trpieť, a keď pritom jednu zlízne, tak je to väčšinou ešte aj jej chyba, povie nejeden kňaz a nejeden policajt. A aby sa to zmenilo, je potrebné vzdelať spoločnosť nanovo. Ďakujem.
Sulík, Richard, predseda NR SR (2011-07-06):
Ďakujem. Traja poslanci sa prihlásili s faktickými poznámkami. Uzatváram možnosť. Pán poslanec Muňko.
Baláž, Vladimír, poslanec NR SR (2012-09-18):
Vážený pán predseda, k predloženému návrhu zákona v druhom čítaní nevystúpil žiadny poslanec, a preto dovoľte, aby sme hlasovali o pripomienkach spoločnej správy. Pán predseda, dajte hlasovať o bodoch 1 až 44 zo spoločnej správy s návrhom gestorského výboru schváliť ich.
Sulík, Richard, predseda NR SR (2011-03-22):
Pani poslankyňa Sabolová.
A. Belousovová, podpredsedníčka NR SR: (2008-02-13):
Nech sa páči, pani poslankyňa, máte slovo.
Šimko, Igor, poslanec NR SR (2024-04-24):
Pán predsedajúci, keďže sme hlasovali o pozmeňujúcich návrhoch zo spoločnej správy, odporúčam hlasovať o tom, že predložený návrh zákona prerokujeme v treťom čítaní ihneď.
Blaha, Ľuboš, poslanec NR SR (2015-05-14):
Ďakujem. Rád by som pripomenul kolegom z eurovýboru, že o dvanástej máme zasadnutie v našej miestnosti. Ďakujem.
Sedlák, Justín, poslanec NR SR (2024-04-17):
Vážený pán predsedajúci, k predloženému návrhu vládneho zákona v rozprave vystúpili štyria poslanci, pani poslankyňa Dana Kleinert predložila návrh podľa § 73 ods. 3, 73 ods. 3 písm. b) rokovacieho poriadku nepokračovať v rokovaní návrhu zákona. Pán predsedajúci, prosím, dajte o tomto návrhu hlasovať.
Číž, Miroslav, podpredseda NR SR (2015-04-21):
Ďakujem pekne. No, vážená kolegyňa, ja sa ani nechcem zapájať do týchto diskusií, snáď to urobím potom nejako komplexnejšie v rozprave. Len o tom tuším je siedma hodina rozpravy, zo všetkých rečníkov, ktorí zatiaľ v skrátenom konaní k vládnemu návrhu zákona vystúpili, povedali niečo pani Žitňanská, do istej miery pán Kollár, pretože reagoval na veci, ktoré odzneli v rozprave. A potom to boli bohapusté nezmyselné politické reči. Pokračuje v tom, bohužiaľ, aj vážená pani kolegyňa so všetkým, čo k tomu je. A sa trošku aspoň zamýšľate nad tým, čo tu odznieva? Na jednej strane netreba vlastne žiadny zákon, platná právna úprava je úplne v poriadku, len aby Široký nekradol a len vláda nech pristúpi k nejakým krokom k tomu, čo má urobiť. Nemohli by ste ma poučiť, pani kolegyňa, čo má teda vláda urobiť a čo má k dispozícii okrem práva legislatívnej iniciatívy v tejto veci? Rád by som to počul. A myslím, že by bolo dôležité, keby ste to povedali aj občanom našej krajiny, lebo za týchto okolností na druhej strane pán Kaník hovorí, že, áno, vláda to má k dispozícii, má prísť a má nakúpiť všetky nevyplatené pohľadávky, všetci ostatní revú, že ale to by zaplatili predsa ostatní ľudia, veď keď banky dajú peniaze, to sú peniaze nás všetkých. Však tak tam sú tak zásadné vnútorné rozpory, že elementárne mysliaci človek začína mať problém existovať v tomto prostredí, aspoň v elementárnej racionalite, keď už chcete viesť tento nesmierne svätý zápas hanebným spôsobom za veci, ktoré absolútne nesmerujú k riešeniu, tým úzkym utilitárnym nezmyselným politickým účelom. Robte to hneď potom, ako vyriešime naozaj vážnu situáciu vo Váhostave, o elementárnu racionalitu vás poprosím. Ďakujem.
Figeľ, Ján, podpredseda NR SR (2014-12-03):
Ďakujem pekne. Posledným rečníkom do rozpravy je pán Ľudovít Kaník. Nie je prítomný. Takže vyhlasujem rozpravu o tomto bode programu za skončenú. Pán minister, máte možnosť sa vyjadriť k rozprave. Nech sa páči.
Hrnčiar, Andrej, podpredseda NR SR (2016-09-23):
Poprosím, kľud v rokovacej sále. Pán poslanec, možnože je to aj trochu ukážka toho, že keď vy vykrikujete na ostatných rečníkov, keď tu rozprávajú, tak sa cítia takisto ako vy. (Potlesk.) Nech sa páči, môžte pokračovať.
Jarjabek, Dušan, poslanec NR SR (2015-05-27):
Ja len v krátkosti. Krátka reakcia na pána poslanca Mikloška. Pán poslanec, len aby sme rade nevyčítali to, na čo ona naozaj nemá vplyv. Hovorili ste niečo o kvalite programu. Rada naozaj nemôže za to, či nejaký film je kvalitný alebo nekvalitný, alebo program spĺňa alebo nespĺňa tie kritéria kvality, o ktorých ste hovorili. To určite nie. Ďalej si myslím, že, čo sa týka tej perspektívy rady, možno niekedy v budúcnosti príde chvíľa, keď sa rada bude zaoberať napríklad aj čistotou jazyka, lebo aj to je veľký problém, ktorý v médiách existuje a v poslednej dobe hlavne rozhlase, a bez ohľadu na to, či je to verejnoprávny rozhlas alebo súkromný rozhlas, keby sa niekto z jazykovedného hľadiska začal zaoberať tým, ako niektoré tie tzv. živé relácie vyzerajú, ako sa v nich rozpráva tzv. po slovensky, tak sa nerozprávalo ani u nás na dvore. No a ešte sme zabudli podčiarknuť, že naozaj kauza Vlna, ktorá bola riešená radou, bola riešená veľmi dobre, veľmi vhodne, a bolo to podčiarknuté Najvyšším súdom. Vlna dnes vysiela, je to plnoprávny rozhlasový nosič, je to plnoprávne vysielanie a ja som len rád, že rada sa ani v tomto prípade nemýlila, že Najvyšší súd v plnej miere potvrdil rozhodnutie Rady pre vysielanie retransmisiu.
Grendel, Gábor, podpredseda NR SR (2020-07-09):
Pán podpredseda Laurenčík, s faktickou poznámkou.
Paška, Pavol, predseda NR SR (2014-06-06):
No, pán poslanec, čo robíte? Sťahujete, alebo chcete presunúť?
Suja, Miroslav, poslanec NR SR (2023-02-01):
Ďakujem. Ďakujem za slovo. Národ ani Slováci akejkoľvek národnosti neznamenajú pre Progresívne Slovensko absolútne nič. Vždy tu predkladajú v postave pána Valášeka zákony, ktoré idú proti Slovákom, nech sú akejkoľvek národnosti. Ešte som nevidel kolegu Valášeka, že by tu predniesol nejaký zákon, ktorý bol pre všetkých obyvateľov Slovenskej republiky. Len kadejaké zvrátené bludy a nejaké zákony, ktorým oslovuje pár úchylákov, aby si urobili nejakú predvolebnú kampaň a získali ešte nejaké body pre Progresívne Slovensko, ktoré je choré nielen tými, čo ho podporujú, ale aj tými, ktorí tu predkladajú tie zákony. Lebo nie je možné takto segregovať obyvateľstvo na úkor všetkých týmito vašimi hlúposťami, ktoré tu prednášate.
P. Hrušovský, predseda NR SR: (2004-03-11):
M. Abelovský, poslanec: Ďakujem. Chcem reagovať na vystúpenie pána ministra. Myslím, že včera alebo predvčerom sme tu prerokúvali zákon o poisťovníctve, kde pozmeňujúcimi návrhmi sa riešil zákon o sociálnej pomoci a mnoho ďalších, tiež zhodou okolností išlo o vládny návrh a, by som povedal, v tomto prípade ani názvom tohto zákona sa predložené novely nezhodovali. Takže nie je to nič ojedinelé, len teraz sa to akosi nehodí, takže myslím si, že sa nestalo nič ojedinelé...
Laššáková, Jana, podpredsedníčka NR SR (2014-10-29):
Vážené pani poslankyne, páni poslanci, pokračujeme v popoludňajšom rokovaní desiateho dňa 39. schôdze Národnej rady Slovenskej republiky druhým čítaním o vládnom návrhu zákona, ktorým sa mení a dopĺňa zákon č. 151/2010 Z. z. o zahraničnej službe a o zmene a doplnení niektorých zákonov v znení zákona 403/2010 Z. z. a ktorým sa menia a dopĺňajú niektoré zákony . Vládny návrh zákona je uverejnený ako tlač 1132, spoločná správa výborov má tlač 1132a. Prosím podpredsedu vlády a ministra zahraničných vecí a európskych záležitostí Slovenskej republiky Miroslava Lajčáka, aby vládny návrh zákona odôvodnil. Nech sa páči, pán podpredseda vlády, máte slovo.
Figeľ, Ján, podpredseda NR SR (2013-03-22):
Ďakujem pekne. S ďalšou faktickou Ján Mičovský.
B. Bugár, predseda NR SR: (2005-03-16):
M. Maxon, poslanec: Ďakujem pekne za slovo. Vážený pán podpredseda, vážený pán minister, vážené panie poslankyne, vážení páni poslanci, ja sa k samotnému zákonu ešte, samozrejme, vyjadrím využijúc moje právo vyplývajúce z rokovacieho poriadku, ale pre poriadok v tejto chvíli by som len chcel uplatniť môj procedurálny pozmeňujúci návrh, bod 38 navrhujem na osobitné hlasovanie.
Švejna, Ivan, poslanec NR SR (2013-09-20):
Ďakujem. Vážená pani predsedajúca, vážení poslanci a poslankyne, dovoľte mi, aby som v zmysle zákona č. 350/1996 Z. z. o rokovacom poriadku vystúpil k návrhu Gábora Gála, Bélu Bugára a Lászlóa Solymosa na vydanie zákona, ktorým sa mení a dopĺňa zákon č. 85/2005 Z. z. o politických stranách a politických hnutia. Uvedený návrh bol doručený poslancom v stanovenej lehote, čím boli splnené podmienky určené podľa § 72 ods. 1 zákona o rokovacom poriadku. Predseda Národnej rady posúdil uvedený návrh podľa § 70 ods. 1 zákona o rokovacom poriadku a podľa legislatívnych pravidiel ho zaradil na rokovanie dnešnej schôdze. Ako spravodajca v prvom čítaní si osvojujem stanovisko, že predmetný návrh spĺňa z formálnoprávnej stránky všetky náležitosti návrhu zákona uvedené § 67 a 68 zákona Národnej rady o rokovacom poriadku, ako i náležitosti určené v legislatívnych pravidlách. Z hľadiska vecného zastávam stanovisko, že predložený návrh zákona rieši závažnú problematiku a je zrejmý aj jej účel. Všeobecná časť dôvodovej správy obsahuje informáciu o cieli, že je v súlade s Ústavou Slovenskej republiky, ako aj medzinárodnými zmluvami. Osobitná časť obsahuje odôvodnenie jednotlivých ustanovení návrhu. Po rozprave odporučím podľa § 73 ods. 3 písm. c) zákona o rokovacom poriadku uvedený návrh zákona prerokovať v druhom čítaní. V súlade s rozhodnutím predsedu Národnej rady č. 615 z 15. augusta 2013 a podľa § 71 zákona o rokovacom poriadku navrhujem, aby návrh zákona prerokovali výbory: výbor pre financie a rozpočet a ústavnoprávny výbor. Za gestorský výbor navrhujem výbor pre financie a rozpočet. Zároveň odporúčam, aby uvedený návrh prerokovali výbory do 30 dní a gestorský výbor do 32 dní od jeho prerokovania v prvom čítaní. Pani predsedajúca, poprosím, otvorte rozpravu k uvedenému návrhu zákona.
Jurinová, Erika, podpredsedníčka NR SR (2014-12-04):
Chce sa k rozprave vyjadriť pán spravodajca? Nie. Prerušujem rokovanie o tomto bode programu. Ďalším bodom programu je prvé čítanie o návrhu poslancov Národnej rady Slovenskej republiky Mikuláša Hubu, Jána Mičovského a Martina Fecka na vydanie zákona, ktorým sa mení a dopĺňa zákon č. 543/2002 Z. z. o ochrane prírody a krajiny v znení neskorších predpisov . Návrh zákona má tlač 1194. Návrh na jeho pridelenie na prerokovanie výborom je v rozhodnutí č. 1215. Dávam slovo poslancovi Mikulášovi Hubovi, aby ich návrh zákona uviedol. Nech sa páči.
D. Lipšic, poslanec: (2009-04-22):
K oblasti strategickej, teda energetickej bezpečnosti, pán poslanec Jánoš. Po prvé si myslím, že analýza, o ktorej vy hovoríte, ktorá bola prijatá v lete 2008, asi veľmi nereaguje na plynovú krízu v januári 2009. Že? Čiže asi to je trošku neaktuálne. Po druhé, čo ma zaujíma, to ani nie sú až také analýzy, ale skôr skutky. Ja sa vás opýtam. Budeme stavať nové bloky v Mochovciach. Bude to urobené tak, aby mohli mať jadrové palivo aj odinakiaľ ako z Ruska? To je konkrétna otázka, na ktorú asi neviete dať odpoveď. Ale to je podľa mojej mienky problém, o ktorom by sme mali hovoriť, aby sme neboli aj v jadrovom palive závislí stopercentne od Ruska, napr. keď budujeme niečo nové, už to staré asi nezmeníme. K pánovi poslancovi Čížovi, ktorý vždy začne na mňa reagovať tým, že on už teda nechce, ale proste musí. Pán poslanec, odporúčam vám, proste ak nechcete, nesiľte sa do toho, nereagujte. Neviem, či máte nejaké nutkanie vždy pribehnúť, reagovať. Proste, nesiľte sa do toho, buďte v tomto slobodný.
Huba, Mikuláš, poslanec NR SR (2013-09-20):
Ďakujem pekne. Nechcem to obšírne komentovať, ale zareagujem na tú vašu poslednú vetu. Naozaj, situácia v našich národných parkoch je úplne absurdná, v tom vám dávam za pravdu, hoci vy ste to mysleli úplne inak. Choďte sa, pán kolega, pozrieť do Jasnej alebo do Tatranskej Lomnice, na Skalnaté Pleso, choďte sa pozrieť na Štrbské pleso, sú to súčasti národných parkov a zároveň v niektorých prípadoch dokonca súčasti národných prírodných rezervácií s najvyššou kategóriou ochrany alebo s najvyšším stupňom ochrany. A prebieha tam absolútne nehorázna stavebná a iná činnosť. Čiže, ak my takéto tendencie ešte podporíme prijatím podobných zákonov, aký sme prijali nedávno, tak naozaj tie národné parky a prírodné rezervácie môžeme rovno zrušiť. Ďakujem.
Štefunko, Ivan, poslanec NR SR (2023-12-19):
Dobrý deň, pán predseda, vážené poslankyne, vážení poslanci, Dávid, ja ti veľmi pekne ďakujem za toto vystúpenie a je trošičku iné ako predošlé vystúpenia, ktoré rozprávali o športe a o dôležitosti pre mládež, lebo ty si človek, ktorý si, čo ja viem, o dvadsať rokov mladší odo mňa, žiješ medzi mladými ľuďmi, chápeš ich starosti a polovica tvojej generácie a verím, že spolužiakov a kamarátov našu krajinu opúšťajú, lebo vidia, že nemajú príležitosti na rast, či už profesný, ale nemajú aj príležitosti realizovať sa. Možno by sa realizovali, keby boli odmalička vedení k športu, keby boli telocvične voľné aj pre, aj pre deti a nielen pre povedzme partičku starších ľudí, ktorí si tie telocvične prenajímajú. A už to, že sa vlastne oddelí základný alebo primárny šport od toho vrcholového, tak je vlastne znakom toho, že vlastne my cielene chceme túto šnúru prerušiť a chceme nechať vlastne naozaj vyrastať alebo, alebo vyniknúť len tých športovcov, ktorí mali šťastie, bohatých rodičov na nákup výstroje alebo na prenájom športovísk. A absolútne nemyslíme na tých, na tie Slovenky, Slovákov, ktorí v dedinách, obciach, mestách na východe, na strednom, na južnom Slovensku, na Gemeri, proste nemajú šancu svoje športové nadanie realizovať. Takže ďakujem ti za tvoju generáciu, že si toto povedal.
Kollár, Boris, predseda NR SR (2021-06-15):
S ďalšou faktickou vystúpi pán poslanec Valocký, nech sa páči, máte slovo.